03.12.2008 07:01  Kadri Kukk   Eile ei saanud Ukraina ja Gruusia NATO MAP-i, vahendasid ERRi teleuudised.    Mitmete NATO uute liikmete arvates asendab MAP-i koostöö NATO-Gruusia ja NATO-Ukraina komisjoni raames.    Saksamaa välisminister aga kinnitas, et MAP on jätkuvalt oluline teetähis NATOsse pürgimisel.    NATO peasekretär Jaap de Hoop Scheffer ütles, et kuigi välisministrid ei võtnud MAP-i suhtes vastu ühtegi otsust, ei tähenda see, et MAP oleks õhku haihtunud.    NATO välisministrid otsustasid teisipäevasel kohtumisel, et allianss alustab poliitilise dialoogi taastamist Kremliga mitteformaalsete NATO-Vene Nõukogu kohtumiste raames.    USA välisminister Condoleezza Rice kinnitas,  et USA ei ole vastu suhete soojendamisele Venemaaga. "Küsimus oli pigem, et mis teemades ja mis formaadis. Ma usun, et kavatsus jätkata koostööd mitteametlikel NATO-Vene Nõukogu kohtumistel ei ole meile probleem," rääkis ta.